S-2499/2019

Dómur

Mál þetta, sem dómtekið var í dag, höfðaði lögreglustjórinn á Suðurnesjum með ákæru 16. desember síðastliðinn á hendur ákærðu A, spænskum ríkisborgara, fædd [...], [...], Spáni, „fyrir fíkniefnalagabrot, með því að hafa laugardaginn 26. október 2019, staðið að innflutningi á samtals 380,84 g af kókaíni, [... ], ætluðu til söludreifingar hér á landi í ágóðaskyni. Fíkniefnin flutti ákærða til landsins sem farþegi með flugi [... ] frá [... ], falin í líkama sínum í 39 pakkningum.

Telst háttsemi þessi varða við 2. gr., sbr. 5. og 6. gr., laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001.

Þess er krafist að ákærða verði dæmd til refsingar og til greiðslu alls sakarkostnaðar og að gerð verði upptæk framangreind 380,84 g af kókaíni, samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001, sbr. reglugerð nr. 848/2002.“

Ákærða krefst vægustu refsingar sem lög leyfa og að gæsluvarðhaldsvist ákærðu komi til frádráttar dæmdri refsivist. Þá krefst verjandi ákærðu þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Um málavexti er vísað til fyrrnefndrar ákæru.

Ákærða játaði brot sitt skýlaust fyrir dóminum eins og því er lýst í ákæru og verður játning hennar ekki dregin í efa. Þá samþykkti ákærða upptökukröfu ákæruvaldsins. Þykir sannað með játningu ákærðu, sem á sér stoð í gögnum málsins, að ákærða hafi gerst sek um þá háttsemi sem ákært er fyrir og er brot ákærðu réttilega heimfært til refsiákvæða í ákæruskjali lögreglustjóra.

Við ákvörðun refsingar er litið til þess að ákærða hefur frá upphafi rannsóknarinnar gengist greiðlega við sakargiftum. Er það virt ákærðu til refsimildunar. Á hinn bóginn er litið til þess að ákærða flutti til landsins hættuleg fíkniefni sem hún vissi eða mátti vita að var ætlað til söludreifingar hér á landi. Beindist brot ákærðu þannig að mikilsverðum hagsmunum. Horfir þetta til refsiþyngingar, sbr. 1. og 3. töluliði 1. mgr. 70. gr. almennra hegningarlaga nr. 19/1940.

Að þessu virtu og með vísan til dómvenju í sambærilegum málum þykir hæfileg refsing ákærðu vera fangelsi í átta mánuði. Til frádráttar refsingunni komi gæsluvarðhald sem ákærða hefur sætt vegna málsins frá 27. október 2019 að fullri dagatölu, sbr. 76. gr. almennra hegningarlaga nr. 19/1940.

Með vísan til 6. mgr. 5. gr. laga nr. 65/1974 eru dæmd upptæk 380,84 grömm af kókaíni.

Á grundvelli sakfellingar ákærðu, sbr. 1. mgr. 235. gr. laga nr. 88/2008 um meðferð sakamála, verður ákærðu gert að greiða 226.898 krónur í sakarkostnað samkvæmt yfirliti sækjanda. Þá verður ákærðu að auki gert að greiða þóknun verjanda síns á rannsóknarstigi og fyrir dómi og aksturskostnað, svo sem greinir í dómsorði. Við ákvörðun þóknunar hefur verið tekið tillit til virðisaukaskatts.

J-kk-nf H-kk-nf héraðsdómari kveður upp dóm þennan.

Dómsorð:

Ákærða, A, fædd [...],, sæti fangelsi í átta mánuði.

Til frádráttar refsingu ákærðu komi gæsluvarðhald sem ákærða hefur sætt frá 27. október 2019.

Upptæk eru dæmd 380,84 grömm af kókaíni.

Ákærða greiði 917.818 krónur í sakarkostnað, þar af 632.400 krónur í þóknun til skipaðs verjanda síns, H-kvk-ef A-kvk-ef lögmanns og 58.520 krónur vegna aksturskostnaðar verjanda.

J-kk-nf H-kk-nf

Ákærða greiði 917.818 krónur í sakarkostnað, þar af 632.400 krónur í þóknun til skipaðs verjanda síns, H-kvk-ef A-kvk-ef lögmanns og 58.520 krónur vegna aksturskostnaðar verjanda.

J-kk-nf H-kk-nf